OpenLLM-France/wikimedia huggingface dataset:
# Sant Pere d'Eixalada

Sant Pere d'Eixalada, o de Serola, o de les Graus és una antiga església del terme comunal de Canavelles, de la comarca del Conflent.
Està situada al sud-oest del poble de Canavelles, en el Solà de les Graus. És a prop a llevant del Castell de Serola, o de s'Erola.

## Història

L'església és esmentada el 871 en un precepte de Carles el Calb on s'esmenten les esglésies que eren propietat de Sant Andreu d'Eixalada. Després del 879, any en què l'aiguat de la Tet s'endugué aquell monestir, consta com a possessió de Sant Miquel de Cuixà.

## L'edifici

Actualment només se'n conserva la base l'absis i part de la façana meridional, amb un tros de l'angle sud-oest. S`hi pot observar un fragment de l'arrencada de la volta. Feta amb un aparell rústic, els especialistes hi reconeixen una reconstrucció del segle xii d'una església preromànica.

## Bibliografia

* Becat, Joan. «28 - Canavelles i Llar». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 10. Sant Pere d'Eixalada». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Canavelles». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere. «Canavelles: Sant Pere d'Eixalada (o de Serola, o de les Graus)». A: La Cerdanya, el Conflent. Barcelona: Fundació Enciclopèdia Catalana, 1995, p. 545-546 (Catalunya romànica. Volum VII). ISBN 84-77399-51-4.

## Referències

* ↑ Les ruïnes de Sant Pere d'Eixalada en els ortofotomapes de l'IGN
* ↑ Ponsich i Bolòs, 1995.
# Saint-Nic

Saint-Nic (en bretó Sant-Vig) és un municipi francès, situat a la regió de Bretanya, al departament de Finisterre. L'any 2006 tenia 740 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 957 | 898 | 606 | 728 | 709 | 705 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Maurice Le Bechec | |
# Santa Rosa

«Santa Rosa» té aquests significats:
* Biografies:
** Santa Rosa de Lima, (1586 - 1617), religiosa peruana
** Rosa Venerini, religiosa italiana
** Santa Rosa Filipina Duchesne, religiosa francesa
* Toponímia
** Santa Rosa (Alcoi), barri d'Alcoi
** Santa Rosa (Arizona), població de l'estat d'Arizona, Estats Units
** Santa Rosa (Califòrnia), població de l'estat de Califòrnia, Estats Units
** Santa Rosa (Lima), barri de Lima
** Santa Rosa (Nou Mèxic), població de l'estat de Nou Mèxic, Estats Units
** Santa Rosa (Santa Coloma de Gramenet), barri del municipi de Santa Coloma de Gramenet
** Santa Rosa (Texas), localitat dels Estats Units
** Santa Rosa (Uruguai), municipi de l'Uruguai
** Santa Rosa de Puig-rom, nucli de població del municipi de Roses
** Santa Rosa de Sucumbíos, municipi equatorià
** Illa Santa Rosa, una de les vuit illes Santa Bàrbara de Califòrnia
* Tecnologia Plataforma Santa Rosa, plataforma de la marca Centrino
# Sant Gèli (municipi del Gard)

Sant Geli (en occità, i Saint Gilles o Saint-Gilles-du-Gard en francès) és un municipi francès al departament del Gard (regió d'Occitània). L'any 2004 tenia 12.201 habitants.

## Història

El monestir benedictí de Sant Geli fou fundat durant el segle VII per Gil l'Eremita les relíquies del qual posseïa l'abadia. Al voltant del nucli de l'abadia s'hi formà una comuna per ser el primer punt d'aturada per als pelegrins de la via Tolosana del Camí de Sant Jaume que anaven cap a Santiago de Compostel·la, que estava seguint que portava d'Arle a Tolosa i travessava els Pirineus per unir-se a altres rutes.
El portal occidental de l'església de l'abadia és entre el més bonics dels grans portals romànics i un exemple definitiu del romànic provençal. L'església consta de tres naus i una escala de cargol de pedra famosa. Durant les Guerres de Religió els protestants s'enfortien dins de l'abadia, que es feia severament malbé.
El 27 d'octubre de 1156 hi va néixer Ramon VI de Tolosa. El 23 de novembre de la fi del segle xii hi naixia el papa Climent IV. Pere de Castellnou, legat papal, fou assassinat a Sant Geli el 1208.

## Referències

* ↑ «Sant Gèli (municipi del Gard)». Gran Enciclopèdia Catalana. Barcelona: Grup Enciclopèdia Catalana.
# Sant Guiraud

Sant Guiraud (en francès Saint-Guiraud) és un municipi occità del Llenguadoc, situat al departament de l'Erau i a la regió d'Occitània].

## Referències

* ↑ Topònims occitans de l'Erau
# Sant Hilari

«Sant Hilari» té aquests significats:
* Hagiografies:
** Sant Hilari o Papa Hilari, papa mort el 469
** Sant Hilari d'Aquilea, bisbe màrtir
** Sant Hilari d'Arle, bisbe d'Arle al segle V
** Sant Hilari de Carcassona, primer bisbe de la ciutat, al segle VI
** Sant Hilari de Poitiers, bisbe i Doctor de l'Església, al segle IV
** Sant Hilari de Tolosa, bisbe de Tolosa del segle IV
** Sant Hilari del Gavaldà, bisbe del Gavaldà, probablement inexistent i creat a partir del següent
** Sant Hilari de Javols, bisbe del Gavaldà
** Sant Hilari i Tacià d'Aquileia (Pannònia, segle II - Aquileia, Friül, 284), bisbe d'Aquileia i el seu diaca, martiritzats
* Toponímia:
** Sant Hilari Sacalm, vila i municipi de la comarca de la Selva capital no oficial de les Guilleries
** Monestir de Sant Hilari, establiment religiós prop de Carcassona fundat el segle VI a la vora de la tomba de sant Hilari
** Sant Hilari de Cardó o desert de Cardó, antic convent transformat en balneari situat a prop de Rasquera
** Monestir de Sant Esteve i Sant Hilari d'Umfred, a Alp a la comarca de la Baixa Cerdanya
** Sant Hilari (Cardedeu)
** Sant Hilari (Vilanova del Camí)
* Altres
** Sant Hilari (aigua), aigua mineral de Sant Hilari Sacalm
# Set Oceans

Els Set Oceans és un repte de natació de llarga distància que consisteix en realitzar set travesses de natació en aigües obertes. Va ser ideat el 2008 com l'equivalent en natació del repte d'alpinisme els Set Cims.

## Llista dels Set Oceans

* Canal del Nord: entre Irlanda i Escòcia, 34 km (21 milles)
* L'estret de Cook: entre les illes del nord i del sud de Nova Zelanda, 26 km (16 milles)
* El canal Molokai (també conegut com el canal Kaiwi): entre Molokai i Oahu, 44 km (27 milles)
* Canal de la Mànega: entre Anglaterra i França, 34 km (21 milles)
* El Canal Catalina: entre l'illa de Santa Catalina i Los Angeles, 32 km (20 milles)
* L'estret de Tsugaru: entre les illes japoneses de Honshu i Hokkaido, 20 km (12 milles)
* L'estret de Gibraltar: entre la península Ibèrica i el nord d'Àfrica, 16 km (10 milles)

## Referències

* ↑ Sataline, Suzanne. «Extreme Swimmers Accept Challenge of 'Ocean's Seven'» (en anglès americà). [Consulta: 8 febrer 2023].
* ↑ Tim Moss. «What are the Oceans Seven?». TheNextChallenge.Org, 07-09-2014. [Consulta: 5 agost 2017].
# Schluein

Schluein és un municipi del cantó dels Grisons (Suïssa), situat al districte de Surselva.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Selecció de futbol de Papua Nova Guinea

La selecció de futbol de Papua Nova Guinea és l'equip nacional de futbol de Papua Nova Guinea i és controlada per l'Associació de Futbol de Papua Nova Guinea. La selecció papú ha participat tres cops en la Copa de Nacions de l'OFC: el 1980, el 2002 i el 2012. Des del 2011 el seleccionador és l'australià Frank Farina. L'equip és denominat els «Kapuls», mot que prové del tok pisin i que significa cuscussos.

## Resultats
### Copa del Món

* 1930 a 1994 — No participà
* 1998 — No es classificà
* 2002 — No participà
* 2006 a 2018 — No es classificà

### Copa de Nacions de l'OFC

* 1973 — No participà
* 1980 — Primera fase
* 1996 a 2000 — No es classificà
* 2002 — Primera fase
* 2004 — No es classificà
* 2008 — No participà
* 2012 — Primera fase
* 2016 — Subcampió

### Jocs del Pacífic

* 1963 — Primera fase
* 1966 — Quart lloc
* 1969 — Tercer lloc
* 1971 — Quart lloc
* 1975 — Primera fase
* 1979 — Quarts de final
* 1983 — Quart lloc
* 1987 — Tercer lloc
* 1991 — Primera fase
* 1995 — Primera fase
* 2003 — Primera fase
* 2007 — No participà
* 2011 — Primera fase
* 2015 —

### Copa de Melanèsia

* 1988 — No participà
* 1989 — Quart lloc
* 1990 — Cinquè lloc
* 1992 — No participà
* 1994 — Tercer lloc
* 1996 — Campió
* 1998 — Quart lloc
* 2000 — Cinquè lloc

## Enllaços externs

* (castellà) Papua Nova Guinea a la pàgina web oficial de la FIFA Arxivat 2012-05-22 a Wayback Machine.
# Seminari Redemptoris Mater

Redemptoris Mater és el nom donat a tots els seminaris missioners vinculats al Camí Neocatecumenal dins de l'Església catòlica per a donar espai a les vocacions del Camí, escrit en llatí, que es traduïx com: "Mare del Redemptor". Este nom també va eixir d'una encíclica de Joan Pau II que el portava. El primer seminari Redemptoris Mater es va construir a Roma el 1988, mitjançant un decret del Cardenal Vicari Poletti. Tal esdeveniment va ser registrat per El Observador Romà com "el renaixement d'un institut, com un seminari diocesà per a la formació de preveres missioners". Hui hi ha més de 70 seminaris Redemptoris Mater escampats per tot el món, amb uns 2000 seminaristes formant-se en ells.

## Objectius - descripció

El Camí presenta estos seminaris com a internacionals, diocesans i missioners:
* internacionals, perquè el seminarista ha d'abandonar la seua comunitat natal i acudir a aquella on més siguen necessaris els seus servicis, en qualsevol part del món;
* diocesans, perquè els sacerdots que es formen tenen com a destinació la diòcesi en la qual es troba emmarcat el seminari;
* missioners, perquè el sacerdot pot ser enviat a qualsevol part del món, atenent a les necessitats de cada comunitat, de cada diòcesi, en la funció de realitzar la missió d'evangelitzar i anunciar el cristianisme per tots els confins de la terra, sempre d'acord amb l'Equip Internacional del Camí, que és qui coordina.
Els seminaris Redemptoris Mater representen un dels models moderns de les institucions dels seminari (basat en les bases preses en el Concili de Trent), inspirat directament del Camí Neocatecumenal. Açò ha suscitat algunes veus crítiques: alguns sacerdots lamenten que les vocacions nascudes en una diòcesi vagen a altres més necessitades que les seues, també el fet de la barreres culturals i idiomàtiques, etc.

## Vegeu també

* Kiko Argüello
* Carmen Hernández
* Mario Pezzi (prevere)
* Camí Neocatecumenal

## Enllaços externs

* Redemptoris Mater del món Arxivat 2013-10-16 a Wayback Machine.
# Torre de control

Una torre de control és un edifici en forma de torre, al cim del qual se situa una sala de control, des de la qual es dirigeix i controla el trànsit d'un port o d'un aeroport. La ubicació i altura d'aquest centre de control són essencials per a veure tota la zona que s'ha de controlar.

## Torres de control aeri

La torre de control aeri és el centre de control des d'on es controla el trànsit aeri en la zona d'un aeroport i els seus voltants, és a dir, el control del rodatge, l'enlairament, l'aproximació i l'aterratge dels avions.
La seua labor és complexa, a causa de la gran quantitat d'avions que transiten i les condicions atmosfèriques que poden alterar aquest trànsit. Actualment s'utilitzen complexos sistemes automatitzats que permeten realitzar, en circumstàncies normals, les tasques més comunes amb poca o cap participació humana. D'aquesta manera s'optimitza el treball i es redueix la probabilitat d'accidents aeris.

## Torres de control portuari

Menys esteses que les dels aeroports, les torres de control portuari dirigeixen el trànsit en ports de certa envergadura, i prou compactes com perquè el control visual des de la torre siga efectiu.
# Cotinga tallabranques del Perú

La cotinga tallabranques del Perú (Phytotoma raimondii) és un ocell de la família dels cotíngids (Cotingidae).

## Hàbitat i distribució

Habita boscos àrids i matolls de la regió costanera del nord-oest del Perú.

## Referències

* ↑ «Cotinga tallabranques del Perú». Cercaterm. TERMCAT, Centre de Terminologia. Rev. 15/02/2023(català)
# Harry Stenqvist

Erik Harry Stenqvist (Chicago, Estats Units, 25 de desembre de 1893 - Örebro, 9 de desembre de 1968) va ser un ciclista suec que va córrer entre 1912 i 1920.
Va prendre part en els Jocs Olímpics d'Anvers de 1920, en què guanyà dues medalles, una d'or en la contrarellotge individual, per davant de Henry Kaltenbrun i Fernand Canteloube; i una de plata en la contrarellotge per equips, formant equip amb Sigfrid Lundberg, Ragnar Malm i Axel Persson. Durant la seva carrera esportiva també guanyà diversos campionats nacionals suecs.

## Palmarès

* 1912
** Campió de Suècia de CRE (amb Karl Landsberg i Titus Johansson)
* 1913
** Campió de Suècia de CRE (amb Karl Landsberg i Titus Johansson)
* 1915
** Campió de Suècia de CRI
** Campió de Suècia de CRE (amb Ragnar Andersson i Sigfrid Lundberg)
* 1920
** Campió de Suècia de CRI
** 1r a Skandisloppet
** Medalla d'or als Jocs Olímpics en la contrarellotge individual
** Medalla de plata als Jocs Olímpics en la contrarellotge per equips

## Referències

* ↑ «Olympedia – Harry Stenqvist». [Consulta: 17 agost 2024].
* ↑ «Harry Stenqvist - Sveriges Olympiska Kommitté» (en suec). [Consulta: 17 agost 2024].

## Enllaços externs

* Fitxa de Harry Stenqvist a sitiodeciclismo.net
# Tibagi

Tibagi és una ciutat de l'estat brasiler de Paraná. La seva població total era 20.283 habitants en 2014. La seva àrea total és 3108.746 km².

## Referències

* ↑ Estimativas da população para 1º de julho de 2014, IBGE
# Tibau do Sul

Tibau do Sul és un municipi en l'estat de Rio Grande do Norte (Brasil), situada a la costa sud de la microregió a Potiguar Mesorregião la costa est i al Pol turístic Costa das Dunas.Està a 80 km de Natal, capital de l'estat. Segons l'IBGE té una població d'11.347 habitants.
Aquesta ciutat està situada a la costa sud de l'estat és coneguda per la bellesa natural de les seves platges. Limita amb el Senador Georgina Avelino, Ares, Goianinha, Canguaretama, Vila Flor i està banyat per l'oceà Atlàntic. Rep molts turistes degut a la Praia de Pipa.

## Referències

* ↑ «Tibau do Sul - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Tibau do Sul - História & Fotos» (en portuguès brasiler). Cidades. IBGE. [Consulta: 3 desembre 2023].
* ↑ Prandi, Jair. «Praia da Pipa e Praias de Tibau do Sul - RN» (en portuguès brasiler), 20-10-2011. [Consulta: 3 desembre 2023].
# Tiwa

«Tiwa» té aquests significats:
* Tiwa o lalung, poble del nord-est de l'Índia a Assam
* Tiwa (poble), nació ameríndia del grup kiowa-tano que pertany al grup cultural dels pueblo, emigraren des de Nou Mèxic a Paso del Norte, els tiwa romanen a la zona de El Paso, Texas
* Tiwa (tano), grup de dos o possiblement tres llengües kiowa-tano parlades pels pueblo tiwes, i possiblement pels pueblo piro, a l'estat de Nou Mèxic
* Tiwa meridional, llengua kiowa-tano parlada pels tiwes pueblo de Sandia i Isleta a Nou Mèxic i Ysleta del Sur a Texas
* Tiwa Autonomous Council, entitat autònoma del poble lalung o tiwa
# Tossal de les Viudes

* Aquest article tracta sobre el puig a cavall dels termes de Guixers i Montmajor. Si cerqueu el puig al terme d'Artesa de Segre, vegeu «Tossal de les Viudes (Artesa de Segre)».
El Tossal de les Viudes (a la contrada se l'anomena el Tossal de la Viuda) és una muntanya de 1.379 metres que es troba entre els municipis de Montmajor al Berguedà i de Guixers al Solsonès. És el cim més alt de la Serra dels Bastets. El vessant nord forma part del terme municipal de Guixers i el vessant sud del de Montmajor (i més concretament, de l'enclavament de Valielles de Busa).
Es puja fàcilment al cim des del coll del Grauet, salvant un desnivell d'uns 200 metres. No hi ha camí aparent, però sovintegen els pedrons que senyalen els passos dubtosos. Ofereix una espectacular vista de les agulles i crestes paraleles de la Serra dels Bastets fins a la Creu del Codó.
Aquest cim està inclòs al llistat dels 100 cims de la FEEC.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Tossal de les Torretes

El Tossal de les Torretes és una muntanya de 1.676 metres que es troba entre els municipis de Vilanova de Meià, a la comarca de la Noguera i de Llimiana, a la comarca del Pallars Jussà.
Al cim podem trobar-hi un vèrtex geodèsic (referència 260095001).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya
# Torneig Rio-São Paulo

El Torneig Rio-São Paulo va ser una competició futbolística brasilera disputada entre clubs dels estats de São Paulo i Rio de Janeiro.

## Història

A causa de les elevades distàncies entre les diverses ciutats del Brasil no hi ha cap campionat brasiler de futbol fins a l'any 1971. Les grans competicions entre clubs eren els campionats estatals, però, per tal de mesurar el poder entre clubs de diversos estats s'organitzaven algunes competicions interestatals. La més prestigiosa era el torneig Rio-São Paulo, com que hi competien els clubs dels dos estats més poderosos. L'any 1967 la competició es va suspendre quan es crea el Torneig Roberto Gomes Pedrosa. Va ser represa als anys 90. Entre el 2000 i el 2002, aquest torneig va donar una plaça per a la Copa dos Campeões. Una competició predecessora fou la Taça Ioduran disputada entre 1917 i 1919.

## Campions

Font:
* 1933: Palestra Itália
* 1934-39: no es disputà
* 1940: no es decidí el títol entre Flamengo i Fluminense
* 1941: no es disputà
* 1942: SC Corinthians
* 1943-49: no es disputà
* 1950: SC Corinthians
* 1951: SE Palmeiras
* 1952: A Portuguesa D
* 1953: SC Corinthians
* 1954: SC Corinthians
* 1955: A Portuguesa D
* 1956: no es disputà
* 1957: Fluminense FC
* 1958: CR Vasco da Gama
* 1959: Santos FC
* 1960: Fluminense FC
* 1961: CR Flamengo
* 1962: Botafogo FR
* 1963: Santos FC
* 1964: no es decidí el títol entre Santos i Botafogo
* 1965: SE Palmeiras
* 1966: no es decidí el títol entre Vasco, Santos, Botafogo i Corinthians per falta de dates
* 1967-92: no es disputà
* 1993: SE Palmeiras
* 1994-96: no es disputà
* 1997: Santos FC
* 1998: Botafogo FR
* 1999: CR Vasco da Gama
* 2000: SE Palmeiras
* 2001: São Paulo FC
* 2002: SC Corinthians

## Referències

* ↑ «Torneio Rio-São Paulo -- List of Champions». rsssf.com. [Consulta: 16 desembre 2017].

## Enllaços externs

* Història del torneig a Gazeta Esportiva Arxivat 2006-02-06 a Wayback Machine. (en portuguès)
# Travelogue

Travelogue és el segon disc del grup de pop electrònic The Human League, aparegut l'any 1980 al segell Virgin Records.
Com el seu predecessor (Reproduction), tots els seus sons estan generats amb sintetitzadors (fins i tot els percussius; en aquesta ocasió el grup treballà amb el productor Richard Mainwaring, que un any més tard col·laboraria amb Orchestral Manoeuvres in the Dark en el seu aclamat àlbum Architecture & Morality.
El disc arrenca amb "The Black Hit of Space", la història d'un LP que té les propietats dels forats negres; també s'hi inclou una versió del tema "Only after dark" (original de Mick Ronson, guitarrista de David Bowie i de Lou Reed) i una cançó creada a partir de la sintonia d'un anunci de ginebra Gordon's, composta per Jeff Wynne (artífex de la banda sonora de La guerra dels mons). "Being boiled", el primer tema que compongueren junts Oakey, Marsh i Ware, apareix aquí en una nova versió.
Tot i el seu relatiu èxit comercial, les tensions acumulades entre els membres de The Human League van provocar la divisió del grup: Marsh i Ware formaren una nova banda (Heaven 17) mentre Oakey i Wright continuaven amb The Human League. "Travelogue" fou, doncs, l'últim disc del grup amb la seva formació original.
El 1988, Virgin Records remasteritzà el disc, afegint-li fins a 7 temes extra.

## Llista de cançons

* The black hit of space – 4:11
* Only after dark (Richardson/Mick Ronson) – 3:51
* Life kills – 3:08
* Dreams of leaving – 5:52
* Toyota City – 3:21
* Crow and a baby – 3:43
* The touchables – 3:21
* Gordon's Gin (Jeff Wayne) – 2:59
* Being boiled – 4:22
* WXJL tonight – 4:46
* Marianne – 3:17
* Dancevision (Marsh/Ware) – 2:22
* Rock 'n' Roll —- Night Clubbing (Gary Glitter/Mike Leander - David Bowie/James Osterberg) – 6:23
* Tom Baker – 4:01
* Boys and Girls – 3:14
* I don't depend on you – 4:36
* Cruel – 4:45

## Informació addicional

* The Human League són Philip Oakey (veu, sintetitzador), Ian Craig Marsh (sintetitzador, programacions), Martyn Ware (veu, sintetitzador, programacions) i Phillip Adrian Wright (diapositives, projeccions).
* Temes escrits per Oakey/Marsh/Ware excepte on s'especifiqui una altra cosa.
* Producció: The Human League i Richard Mainwaring, excepte els temes 11, 12 i 13 (produïts per The Human League i John Leckie) i els temes 16 i 17, produïts per Colin Thurnston i The Men.
* Els temes "Marianne", "Dancevision" i "Rock 'n' Roll —- Night Clubbing" foren editats conjuntament en l'EP "Holiday '80". La versió original de "Dancevision" data de 1977, quan Marsh i Ware formaven el grup "The Future".
* Els temes "I don't depend on you" i "Cruel" formaren les cares A i B, respectivament, d'un senzill publicat amb el pseudònim de The Men. "Cruel" és la versió instrumental de "I don't depend on you".
* "Boys and Girls" fou el primer senzill extret pre The Human League després de la separació de Martyn Ware i Ian Craig Marsh.

## Enllaços externs

* Informació sobre el disc
# Tour Pies Descalzos

Tour Pies Descalzos (en català: "Peus descalços") va ser la primera gira que va realitzar l'artista colombiana Shakira entre 1996 i 1997 per promocionar el seu àlbum Pies descalzos. Amb aquest tour, Shakira va recórrer diverses ciutats llatinoamericanes i Miami (als Estats Units). Se sap poc de la gira, que va ser promocional. S'hi van oferir diversos concerts combinant-los amb aparicions en televisió i rodes de premsa. Shakira només va interpretar cançons de l'àlbum homònim i algunes cançons del seu àlbum antecessor com Tu Seras La Historia De mi Vida i Magia de Magia però només a Colòmbia. ¿Dónde estás corazón? va ser presentada només en alguns concerts.

## Llista de cançons

* Intro & Vuelve
* Quiero
* Un poco de amor
* Te espero sentada
* Pies descalzos, sueños blancos
* Pienso en ti
* Antología
* Se Quiere...Se Mata
* Estoy aquí
* Te Necesito
* ¿Dónde estás corazón?(només en algunes dates)
* Magia(només a Colòmbia)
* Tu serás la historia de mi vida(només a Colòmbia)

## Dates del tour

| Date | Ciutat | País |
| Latinoamérica |||
| març del 1996 | Bogotà | Colòmbia |
| 12 juliol del 1996 | Quito | Equador |
| 24 juliol del 1996 | Caracas | Veneçuela |
| 26 juliol del 1996 | Nueva Esparta | Veneçuela |
| 4 agost del 1996 | Feria del hogar - Lima | Perú |
| 14 agost del 1996 | Centre de convencions Maria Angola - Lima | Perú |
| 14 agost del 1996 | Tegucigalpa | Hondures |
| 16 agost del 1996 | Barranquilla | Colòmbia |
| 22 agost del 1996 | Santo Domingo | República Dominicana |
| 24 agost del 1996 | San Juan | Puerto Rico |
| 20 novembre del 1996 | Ciutat de Mèxic | Mèxic |
| 24 novembre del 1996 | Monterrey | Mèxic |
| 28 febrer del 1997 | Bogotà | Colòmbia |
| 3 març del 1997 | Florianapolis | Brasil |
| 4 març del 1997 | Criciuma | Brasil |
| 9 març 1997 | Porto Alegre | Brasil |
| 10 març del 1997 | Santa Cruz de la Sierra | Bolívia |
| Estats Units |||
| 13 abril del 1997 | Miami | Estats Units |
| Amèrica del sud |||
| 2 agost del 1997 | Managua | Nicaragua |
| 5 agost del 1997 | San Pedro Sula | Hondures |
| 19 setembre del 1997 | Rio de Janeiro | Brasil |
| 24 setembre del 1997 | Rio de Janeiro | Brasil |
| 25 setembre del 1997 | Rio de Janeiro | Brasil |
| 10 d'octubre del 1997 | Bogotà | Colòmbia |

## Enllaços externs

* http://www.webconferencia.net/photos-shakira/tour-pies-descalzos-1996-1997-a-302823.html